pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.สธ. มอบหมายปลัด สธ. ลงพื้นที่ภูเก็ต สนับสนุนการค้นหาและดูแลผู้ประสบภัยเรือล่ม
วันศุกร์ที่ 6 กรกฎาคม 2561
รมว.สธ. มอบหมายปลัด สธ. ลงพื้นที่ภูเก็ต สนับสนุนการค้นหาและดูแลผู้ประสบภัยเรือล่ม
รัฐมนตรีว่าการกระทรวงสาธารณสุข มอบหมายปลัดกระทรวงสาธารณสุข ลงพื้นที่ติดตามระบบการดูแลรักษาโรงพยาบาลวชิระภูเก็ต สนับสนุนการค้นหาผู้ประสบภัยจากเรือล่มที่ภูเก็ตอย่างเต็มที่ และเตรียมพร้อมดูแลรับส่งต่อผู้ป่วยหนัก เบื้องต้นมีผู้บาดเจ็บ 49 คน ยังคงนอนรักษา
รัฐมนตรีว่าการกระทรวงสาธารณสุข มอบหมายปลัดกระทรวงสาธารณสุข ลงพื้นที่ติดตามระบบการดูแลรักษาโรงพยาบาลวชิระภูเก็ต สนับสนุนการค้นหาผู้ประสบภัยจากเรือล่มที่ภูเก็ตอย่างเต็มที่ และเตรียมพร้อมดูแลรับส่งต่อผู้ป่วยหนัก เบื้องต้นมีผู้บาดเจ็บ 49 คน ยังคงนอนรักษาในโรงพยาบาล 11 คน ในจํานวนนี้ อยู่ที่ไอซียูโรงพยาบาลองค์การบริหารส่วนจังหวัดภูเก็ต 1 คน
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ความคืบหน้าการดูแลผู้ประสบภัยจากเรือล่มที่จังหวัดภูเก็ต ว่า ในวันนี้ (6กรกฎาคม 2561) ได้ให้ปลัดกระทรวงสาธารณสุข ลงพื้นที่ติดตามระบบการดูแลรักษาส่งต่อของโรงพยาบาลวชิระภูเก็ต และให้การสนับสนุนการค้นหาผู้ประสบภัยจากเรือล่มที่ภูเก็ตอย่างเต็มที่ ซึ่งขณะนี้เรือรบหลวงหัวหินยังคงค้นหาผู้ประสบภัยอย่างต่อเนื่อง โดยจัดแพทย์ พยาบาล รถพยาบาลฉุกเฉินไปร่วมทีมสนับสนุนทีมค้นหาของจังหวัดภูเก็ต ที่ศูนย์บัญชาการท่าเรืออ่าวฉลองและเตรียมพร้อมให้การดูแลรักษารับส่งต่อผู้ป่วยหนัก
ศาสตราจารย์คลินิก เกียรติคุณ นายแพทย์ปิยะสกลกล่าวต่อว่า ได้รับรายงานจากศูนย์ปฏิบัติการภาวะฉุกเฉินด้านการแพทย์และสาธารณสุข โรงพยาบาลวชิระภูเก็ต ณ08.00น. สรุปสถานการณ์และการช่วยเหลือผู้ประสบภัยเบื้องต้น เรือฟีนิกซ์สามารถช่วยเหลือนักท่องเที่ยวและลูกเรือได้48คน จากผู้โดยสารรวม105คน เรือเซเรเนต้า ช่วยเหลือได้ 40 คน ยังคงสูญหายอีก2คน และเรือเจ็ตสกีนักท่องเที่ยวชาวรัสเซีย2คนได้รับการช่วยเหลือจากเรือประมงปลอดภัยแล้ว ขณะนี้กําลังค้นหานักท่องเที่ยวที่เหลืออีก58คน และมีรายงานพบผู้เสียชีวิตสวมเสื้อชูชีพtcไดร์ฟวิ่ง จํานวน1ราย อยู่ที่โรงพยาบาลวชิระภูเก็ต
สําหรับผู้บาดเจ็บที่เข้ารักษามีทั้งหมด 49 คน ใน 4 โรงพยาบาล คือที่โรงพยาบาลองค์การบริหารส่วนจังหวัดภูเก็ต36คน รับไว้นอนรักษาในโรงพยาบาล11คน ในจํานวนนี้ มีอาการหนักอยู่ในห้องไอซียู 1 คน เป็นผู้ป่วยหญิงชาวจีน และกลับที่พักแล้ว25คน ส่วนที่โรงพยาบาลมิชชั่น4คน โรงพยาบาลกรุงเทพ6คน และโรงพยาบาลวชิระภูเก็ต3คน บาดเจ็บเล็กน้อย เช่น แผลถลอก กลับที่พักทั้งหมดแล้ว
ล่าสุดเวลา 11.03 น. ได้รับรายงานจากผู้อํานวยการโรงพยาบาลวชิระภูเก็ต ว่า พบผู้รอดชีวิต 1 รายบริเวณเกาะไม้ท่อน โดยเรือ ต.232 และพบ 12 ศพกําลังนําไปที่โรงพยาบาลวชิระภูเก็ตเพื่อพิสูจน์อัตลักษณ์ต่อไป
********************************6กรกฎาคม 2561
รัฐบาลไทย-ข่าวทำเนียบรัฐบาล-นายกฯ ห่วงใยสุขภาพประชาชน สั่งหน่วยที่เกี่ยวข้องเร่งแก้ปัญหาฝุ่นละอองเกินมาตรฐานโดยด่วน
วันอาทิตย์ที่ 23 ธันวาคม 2561
นายกฯ ห่วงใยสุขภาพประชาชน สั่งหน่วยที่เกี่ยวข้องเร่งแก้ปัญหาฝุ่นละอองเกินมาตรฐานโดยด่วน
นายพุทธิพงษ์ฯ รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เผยนายกฯ ห่วงใยสุขภาพประชาชน สั่งหน่วยที่เกี่ยวข้องเร่งแก้ปัญหาฝุ่นละอองเกินมาตรฐานโดยด่วน
วันนี้ (22 ธ.ค.61) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์จันทร์โอชา นายกรัฐมนตรี ห่วงใยสุขภาพอนามัยของประชาชน หลังพบว่าค่าฝุ่นละอองในพื้นที่กรุงเทพมหานครเกินมาตรฐาน โดยได้กําชับให้กระทรวงทรัพยากรธรรมชาติและสิ่งแวดล้อม กรุงเทพมหานคร และหน่วยงานที่เกี่ยวข้อง เร่งแก้ไขบรรเทาปัญหาทั้งเฉพาะหน้าและวางแผนป้องกันในระยะยาว
ล่าสุด กทม. ได้รายงานว่า ได้สั่งการให้ 50 เขต ล้างทําความสะอาดถนนและฉีดพ่นละอองน้ําในพื้นที่ที่มีการจราจรหนาแน่น รวมทั้งใต้สถานีรถไฟฟ้า ควบคุมไม่ให้มีการเผาขยะหรือเศษวัสดุต่าง ๆ อํานวยการจราจรให้เกิดความคล่องตัวเพื่อช่วยลดการปล่อยฝุ่นละอองบนท้องถนน พร้อมทั้งให้ดําเนินการ 1 เขต 1 ถนนอากาศสะอาด ปราศจากฝุ่นและมลพิษ คุมเข้มรถควันดํา และตรวจวัดคุณภาพอากาศอย่างสม่ําเสมอ นอกจากนี้ ยังบูรณาการทุกหน่วย เช่น กระทรวงทรัพยากรฯ กระทรวงสาธารณสุข กองบังคับการตํารวจจราจร กรมการขนส่งทางบก เข้ามาดําเนินการร่วมกัน คาดว่า 2-3 วันนี้ สถานการณ์จะกลับเข้าสู่สภาวะปกติ
"นายกฯ ขอให้ประชาชนติดตามข่าวสารจากทางราชการอย่างใกล้ชิด อย่าตื่นตระหนก โดยสามารถใช้ชีวิตได้ตามปกติหรือสวมหน้ากากอนามัยเมื่อต้องออกไปข้างนอก สําหรับเด็ก คนชรา หญิงตั้งครรภ์ และผู้มีโรคประจําตัว จะต้อง หมั่นสังเกตอาการ หากพบอาการผิดปกติให้รีบไปพบแพทย์ทันที"
_______________
สํานักโฆษก
รัฐบาลไทย-ข่าวทำเนียบรัฐบาล-กสร. ส่งเจ้าหน้าที่ให้ความรู้กฎหมายแรงงานผู้มีรายได้น้อยทั่วประเทศ
วันพฤหัสบดีที่ 7 มิถุนายน 2561
กสร. ส่งเจ้าหน้าที่ให้ความรู้กฎหมายแรงงานผู้มีรายได้น้อยทั่วประเทศ
กรมสวัสดิการและคุ้มครองแรงงาน ส่งเจ้าหน้าที่เข้าส่งเสริมให้ความรู้กฎหมายแรงงาน และความปลอดภัยในการทํางานแก่ผู้มีรายได้น้อยทั่วประเทศ ตามโครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐ พร้อมตรวจคุ้มครองสิทธิแรงงานต่อเนื่องหลังเข้าทํางานแล
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่าตามที่กระทรวงแรงงานได้ดําเนินโครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐ เพื่อสร้างงาน สร้างอาชีพ เพิ่มรายได้และความมั่นคงในชีวิต โดยการฝึกอบรมทักษะอาชีพ ส่งเสริมการมีงานทําทั้งรูปแบบของแรงงานในระบบและนอกระบบ รวมไปถึงการคุ้มครองให้แรงงานได้รับสิทธิประโยชน์ตามกฏหมาย กสร. ได้จัดส่งเจ้าหน้าที่เพื่อเข้าไปส่งเสริมความรู้เกี่ยวกับการคุ้มครองสิทธิตามพ.ร.บ.คุ้มครองแรงงาน พ.ศ.2541 พ.ร.บ.ผู้รับงานไปทําที่บ้าน พ.ศ.2553 และพระราชบัญญัติ ความปลอดภัยอาชีวอนามัย และสภาพแวดล้อมในการทํางาน พ.ศ.2554โดยได้ร่วมกับสถาบันพัฒนาฝีมือแรงงานในการบรรยายให้ความรู้แก่ผู้มีรายได้น้อยที่ลงทะเบียนสวัสดิการแห่งรัฐทั่วประเทศที่เข้ามารับการฝึกทักษะอาชีพ ซึ่งขณะนี้ได้ดําเนินการไปในหลายจังหวัดแล้ว
อธิบดี กสร. กล่าวต่อไปว่า นอกจากการเข้าไปส่งเสริมให้มีความรู้เรื่องกฎหมายแรงงานแล้ว เมื่อผู้มีรายได้น้อยเหล่านี้เข้าสู่ระบบการจ้างงานในสถานประกอบกิจการหรือเป็นผู้รับงานไปทําที่บ้าน กสร. ก็จะจัดส่งเจ้าหน้าที่ไปตรวจติดตามเพื่อคุ้มครองให้ได้รับสิทธิประโยชน์และได้รับการปฏิบัติที่ถูกต้องตามกฎหมายแรงงานต่อไป
รัฐบาลไทย-ข่าวทำเนียบรัฐบาล-พิธีมอบเข็มเชิดชูเกียรติและเกียรติบัตรบุคลากรต้นแบบการปฏิบัติงานของกระทรวงการคลัง ตามโครงการค้นคนคลัง
วันพุธที่ 6 มิถุนายน 2561
พิธีมอบเข็มเชิดชูเกียรติและเกียรติบัตรบุคลากรต้นแบบการปฏิบัติงานของกระทรวงการคลัง ตามโครงการค้นคนคลัง
ปลัดกระทรวงการคลังเป็นประธานในพิธีมอบเข็มเชิดชูเกียรติและเกียรติบัตรให้แก่บุคลากรต้นแบบการปฏิบัติงานของกระทรวงการคลัง ตามโครงการค้นคนคลัง
นายประสงค์ พูนธเนศ ปลัดกระทรวงการคลัง เป็นประธานในพิธีมอบเข็มเชิดชูเกียรติและเกียรติบัตรให้แก่บุคลากรต้นแบบการปฏิบัติงานของกระทรวงการคลัง ตามโครงการค้นคนคลัง โดยการดําเนินโครงการฯ มีวัตถุประสงค์เพื่อส่งเสริมข้าราชการกระทรวงการคลังที่มีความคิดความสามารถเชิงนวัตกรรมควบคู่กับการปฏิบัติตนตามหลักคุณธรรม จริยธรรม ให้เป็นต้นแบบและสร้างแรงบันดาลใจให้กับบุคลากรกระทรวงการคลัง ในการนํานวัตกรรมหรือแนวความคิดใหม่ๆ มาสร้างประโยชน์ต่อกระทรวงการคลังและประเทศชาติ สอดคล้องกับนโยบายการขับเคลื่อนการพัฒนาประเทศตามแนวทางของยุทธศาสตร์ประเทศไทย และการพัฒนาระบบราชการ 4.0
บุคลากรต้นแบบการปฏิบัติงานของกระทรวงการคลัง เป็นผู้ที่ผ่านการคัดเลือกจากคณะกรรมการพิจารณาคัดเลือกบุคลากรต้นแบบการปฏิบัติงานของกระทรวงการคลัง ซึ่งมีนายอรัญ ธรรมโน อดีตปลัดกระทรวงการคลัง เป็นประธาน พร้อมมีผู้บริหารระดับสูงจากหน่วยงานทั้งภาครัฐและเอกชนร่วมเป็นกรรมการ โดยมีรายชื่อข้าราชการกระทรวงการคลังเข้ารับรางวัล ดังนี้
1. นางสาวสมิทธิ์ธนา ชัยเจนกิจ นักวิชาการคอมพิวเตอร์ชํานาญการ สํานักงานปลัดกระทรวงการคลัง ได้รับรางวัลเข็มเชิดชูเกียรติ ประเภทผู้สมัครกลุ่มที่ 1 (กลุ่มข้าราชการกระทรวงการคลัง ประเภททั่วไป ระดับปฏิบัติงาน ชํานาญงาน และประเภทวิชาการ ระดับปฏิบัติการ ชํานาญการ)
2. นายปัณณ์ อนันอภิบุตร เศรษฐกรชํานาญการพิเศษ สํานักงานเศรษฐกิจการคลัง ได้รับรางวัลเข็มเชิดชูเกียรติ ประเภทผู้สมัครกลุ่มที่ 2 (กลุ่มข้าราชการกระทรวงการคลัง ประเภททั่วไป ระดับอาวุโส ประเภทวิชาการ ระดับชํานาญการพิเศษ และประเภทอํานวยการ ระดับต้น)
3. นางมัลลิกา อัพภาสกิจ คลังจังหวัดสงขลา กรมบัญชีกลาง ได้รับรางวัลเข็ม เชิดชูเกียรติ ประเภทผู้สมัครกลุ่มที่ 3 (กลุ่มข้าราชการกระทรวงการคลัง ประเภทวิชาการ ระดับเชี่ยวชาญ และประเภทอํานวยการระดับสูง)
ทั้งนี้ ผู้ได้รับรางวัลบุคลากรต้นแบบการปฏิบัติงานของกระทรงการคลังจะเป็นกําลังสําคัญและเป็นตัวอย่างเพื่อสร้างแรงบันดาลใจให้กับข้าราชการกระทรวงการคลังในการมุ่งเน้นนํานวัตกรรมมาปรับใช้ในการปฏิบัติงาน ซึ่งสอดคล้องกับการขับเคลื่อนการพัฒนาประเทศและแนวทางพัฒนาระบบราชการ 4.0 ในการพลิกโฉมปรับเปลี่ยนวิธีคิดและการทํางาน เพื่อสร้างประโยชน์ให้กับประชาชนและประเทศชาติได้อย่างแท้จริง
สํานักนโยบายและยุทธศาสตร์ สํานักงานปลัดกระทรวงการคลัง โทร. 02 126 5800 ต่อ 2565
รัฐบาลไทย-ข่าวทำเนียบรัฐบาล-นายกฯ สั่งสนับสนุนเครื่องบินบรรทุกน้ำดับไฟป่า จ.ตราด อย่างเร่งด่วน ทุกหน่วยร่วมปกป้องพื้นที่เกษตรกรรม
วันพุธที่ 26 กุมภาพันธ์ 2563
นายกฯ สั่งสนับสนุนเครื่องบินบรรทุกน้ําดับไฟป่า จ.ตราด อย่างเร่งด่วน ทุกหน่วยร่วมปกป้องพื้นที่เกษตรกรรม
นายกฯ สั่งสนับสนุนเครื่องบินบรรทุกน้ําดับไฟป่า จ.ตราด อย่างเร่งด่วน ทุกหน่วยร่วมปกป้องพื้นที่เกษตรกรรม
วันนี้ (25 กุมภาพันธ์ 2563) ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและ รมว.กลาโหม ติดตามสถานการณ์ไฟไหม้ป่าที่ จ.ตราด อย่างใกล้ชิดแม้จะอยู่ในช่วงการอภิปรายไม่ไว้วางใจรัฐบาล โดยได้สั่งการให้หน่วยงานที่เกี่ยวข้องสนับสนุนเครื่องบินบรรทุกน้ําเข้าไปช่วยดับไฟป่าอย่างเร่งด่วนตามที่ทาง จ.ตราดร้องขอ เพราะเจ้าหน้าที่ไม่สามารถเดินเท้าเข้าไปดับไฟป่าได้เนื่องจากจุดเกิดเหตุมีวัตถุระเบิดถูกฝังยังไม่ได้เก็บกู้จํานวนมาก ส่วนพื้นที่รอบนอกขอให้กระทรวงมหาดไทยบูรณาการทุกหน่วยสกัดกั้นไม่ให้ไฟลุกลามเข้าพื้นที่การเกษตรของชาวบ้าน นอกจากนี้ยังได้กําชับให้ทางจังหวัด โดยเฉพาะหน่วยงานด้านสาธารณสุขออกให้คําแนะนําและช่วยเหลือด้านสุขภาพแก่ประชาชน เพราะหลายพื้นที่มีควันไฟปกคลุมทําให้ประชาชนได้รับผลกระทบ และขอให้ทุกคนดูแลตนเองในเบื้องต้น เช่น สวมหน้ากากอนามัย ด้วย
นายกรัฐมนตรีห่วงใยปัญหาไฟไหม้ป่าและถือเป็นเรื่องสําคัญ ขอให้ทุกคนร่วมดูแล ระมัดระวังไม่จุดไฟเผาป่าหรือวัชพืช ที่จะสร้างความเสียหายอย่างใหญ่หลวง สําหรับไฟป่าบนเทือกเขาบรรทัดนี้มักเกิดขึ้นเป็นประจําทุกปี แต่ในปีนี้ค่อนข้างรุนแรงและขยายวงกว้าง ส่งผลให้สภาพอากาศในหลายพื้นที่ของอําเภอเมืองตราดเริ่มได้รับผลกระทบ อย่างไรก็ตามนับแต่เกิดเหตุเจ้าหน้าที่ที่เกี่ยวข้องได้เข้าควบคุมสถานการณ์การลุกลามอย่างต่อเนื่อง ทั้งกระทรวงมหาดไทย กระทรวงทรัพยากรธรรมชาติและสิ่งแวดล้อม และกองทัพ โดยนํารถดับเพลิงเข้าฉีดน้ําตามจุดต่าง ๆ ที่สามารถเข้าถึงได้ รวมถึงการทําแนวกันไฟเพื่อป้องกันไม่ให้ไฟป่าลุกไหม้ต่อไปยังพื้นที่เกษตรกรรมและพื้นที่อยู่อาศัยของประชาชน
........................................
รัฐบาลไทย-ข่าวทำเนียบรัฐบาล-“อนุทิน” ลงพื้นที่เตรียมพร้อมเปิดห้างให้ปลอดภัยจากโควิด 19
วันพฤหัสบดีที่ 14 พฤษภาคม 2563
“อนุทิน” ลงพื้นที่เตรียมพร้อมเปิดห้างให้ปลอดภัยจากโควิด 19
รองนายกรัฐมนตรีลงพื้นที่เตรียมความพร้อม แจงแนวปฏิบัติเปิดห้างอย่างไรให้ปลอดภัยจากโควิด 19 เข้มมาตรการสาธารณสุข ใส่หน้ากากอนามัย รักษาระยะห่าง ให้ห้างสรรพสินค้าทุกแห่งประเมินมาตรการป้องกันโรคของตนเองผ่านแพลทฟอร์ม Thai Stop COVID ประชาช
รองนายกรัฐมนตรีลงพื้นที่เตรียมความพร้อม แจงแนวปฏิบัติเปิดห้างอย่างไรให้ปลอดภัยจากโควิด 19 เข้มมาตรการสาธารณสุข ใส่หน้ากากอนามัย รักษาระยะห่าง ให้ห้างสรรพสินค้าทุกแห่งประเมินมาตรการ ป้องกันโรคของตนเองผ่านแพลทฟอร์ม Thai Stop COVID ประชาชนเข้าถึงตรวจสอบได้
วันนี้ (14 พฤษภาคม 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยแพทย์หญิงพรรณพิมล วิปุลากร อธิบดีกรมอนามัย ลงพื้นที่ดูมาตรการความพร้อมแนวปฏิบัติป้องกันการระบาดโรคโควิด 19 ก่อนเปิดกิจการประเภทห้างสรรพสินค้า ที่ศูนย์การค้าพารากอน และศูนย์การค้าเซ็นทรัลเวิลด์ กรุงเทพมหานคร และให้สัมภาษณ์ว่า ประเทศไทยสามารถควบคุมสถานการณ์โรคโควิด 19 ไว้ได้ในระดับหนึ่ง แสดงให้เห็นถึงความร่วมมือของประชาชนและทุกภาคส่วน ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 จึงได้กําหนดมาตรการผ่อนปรน ให้เป็นมาตรฐานกลางของแต่ละกิจการและกิจกรรม โดยคํานึงถึงปัจจัยด้านสาธารณสุขเป็นหลัก และปัจจัยด้านสังคมเศรษฐกิจ ซึ่งมีการทยอยผ่อนปรนเป็นระยะ ในระยะแรกอนุญาตให้เปิดดําเนินการใน 6 ประเภท และเตรียมผ่อนปรนในกิจกรรมและกิจการเพิ่มเติม
นายอนุทินกล่าวต่อว่า ในส่วนของศูนย์การค้าและดีพาร์ทเมนต์สโตร์ ซึ่งเป็นภาคบริการที่จะต้องมีความพร้อมก่อนเปิดกิจการ เพื่อป้องกันและลดความเสี่ยงต่อการแพร่กระจายเชื้อ เนื่องจากมีคนจํานวนมากมาทํากิจกรรมร่วมกัน การติดต่อสัมผัสใกล้ชิดกัน ทั้งการใช้บริการ การอุปโภค บริโภค รวมทั้งเป็นแหล่งจับจ่ายสินค้าของนักท่องเที่ยว ได้มอบให้กรมอนามัยตรวจ แนะนํา เพื่อการเฝ้าระวังและป้องกันโรคโควิด 19 เก็บตัวอย่างตรวจวิเคราะห์ด้านอนามัยสิ่งแวดล้อม และประเมินตนเองผ่านแพลทฟอร์ม Thai Stop COVID สร้างความมั่นใจในมาตรการป้องกันโรค เช่น จัดจุดคัดกรองบริเวณทางเข้า การเว้นระยะห่างระหว่างบุคคล การสวมหน้ากาก จัดจุดล้างมือด้วยสบู่หรือแอลกอฮอล์เจล ไม่จัดกิจกรรมส่งเสริมการขายในช่วงนี้ พร้อมเปิดบริการเมื่อได้รับการผ่อนปรน กระตุ้นเศรษฐกิจและสังคมดําเนินต่อไปได้ และอยู่บนพื้นฐานความปลอดภัยของทุกคน
“การป้องกันการแพร่ระบาดโรคโควิด 19 ระลอกสอง ต้องอาศัยความร่วมมือจากประชาชน ภาคเอกชนต้องปฏิบัติตามมาตรการควบคุมป้องกันโรค ให้พร้อมเข้าสู่การผ่อนปรนเพื่อฟื้นฟูเศรษฐกิจ ปรับพฤติกรรมการใช้ชีวิตวิถีใหม่ (New Normal) เราจะผ่านวิกฤติไปด้วยกัน” นายอนุทินกล่าว
ด้านแพทย์หญิงพรรณพิมล วิปุลากร อธิบดีกรมอนามัย กล่าวว่า กรมอนามัยได้ลงพื้นที่ตรวจแนะนําเพื่อการเฝ้าระวัง ป้องกันการติดเชื้อไวรัสโคโรนา 2019 ในพื้นที่ศูนย์การค้า และเก็บตัวอย่างเพื่อตรวจวิเคราะห์ด้านอนามัยสิ่งแวดล้อม อาทิ การตรวจวัดคุณภาพอากาศภายในอาคาร การเก็บตัวอย่างน้ํา ระบบน้ําประปา อาหาร มือผู้สัมผัสอาหาร พร้อมทั้งให้คําปรึกษาด้านวิชาการ รวมทั้งให้ศูนย์การค้าสยามพารากอน และศูนย์การค้าเซ็นทรัลเวิลด์ ประเมินตนเองเกี่ยวกับมาตรการป้องกันควบคุมการแพร่เชื้อ ผ่านแพลทฟอร์ม “Thai Stop COVID” เพื่อให้ประชาชนตรวจสอบได้
************************** 14 พฤษภาคม 2563
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนร่วมปลูกดาวเรืองน้อมสำนึกในพระมหากรุณาธิคุณ
วันศุกร์ที่ 10 พฤศจิกายน 2560
รัฐบาลเชิญชวนประชาชนร่วมปลูกดาวเรืองน้อมสํานึกในพระมหากรุณาธิคุณ
เลือกดอกไม้ที่มีสีเหลือง ซึ่งเป็นสีประจําวันจันทร์ วันเสด็จพระราชสมภพ เพื่อเป็นการร่วมกันแสดงออกถึงความสํานึกในพระมหากรุณาธิคุณอันหาที่สุดมิได้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชน ส่วนราชการ และภาคเอกชน ร่วมกันปลูกดอกดาวเรือง ดอกไม้ประจําพระองค์พระบาทสมเด็จพระปรมินทรมหาภูมิพลอดุลยเดช หรือดอกไม้ที่มีสีเหลืองซึ่งเป็นสีประจําวันพระราชสมภพ เพื่อใช้ในการประดับตกแต่งสถานที่ราชการ สถานที่สําคัญประจําจังหวัดต่างๆ รวมถึงห้างร้าน บริษัทและอาคารบ้านเรือน โดยตั้งเป้าหมายให้ดอกดาวเรืองและดอกไม้สีเหลืองเริ่มผลิบานประมาณวันที่ 20 ต.ค. 2560 และบานสะพรั่งอย่างพร้อมเพรียงกันในช่วงระหว่างวันที่ 25 – 29 ต.ค. 2560 ซึ่งตรงกับช่วงพระราชพิธีถวายพระเพลิงพระบรมศพ ทั้งนี้ เพื่อเป็นการร่วมแสดงออกถึงความจงรักภักดีและน้อมรําลึกในพระมหากรุณาธิคุณแด่องค์พระมหากษัตริย์ผู้เป็นที่เคารพเทิดทูนยิ่งของพสกนิกรชาวไทย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บิ๊กป้อม ส่งเสริมการท่องเที่ยว สร้างอุทยานสีเขียว ต้านภัยแล้ง ป้องกันไฟป่าและหมอกควัน
วันพุธที่ 13 พฤศจิกายน 2562
บิ๊กป้อม ส่งเสริมการท่องเที่ยว สร้างอุทยานสีเขียว ต้านภัยแล้ง ป้องกันไฟป่าและหมอกควัน
บิ๊กป้อม ส่งเสริมการท่องเที่ยว สร้างอุทยานสีเขียว ต้านภัยแล้ง ป้องกันไฟป่าและหมอกควัน
บิ๊กป้อม ส่งเสริมการท่องเที่ยว สร้างอุทยานสีเขียว ต้านภัยแล้ง ป้องกันไฟป่าและหมอกควัน
เมื่อวันที่ 11 พ.ย. 62 พลเอก ประวิตร วงษ์สุวรรณ รองนายกรัฐมนตรี ตรวจเยี่ยมและมอบนโยบายการบริหารจัดการอุทยานแห่งชาติเพื่อการท่องเที่ยว และติดตามสถานการณ์บริหารจัดการน้ํา ส่งเสริมการท่องเที่ยวที่เป็นมิตรกับสิ่งแวดล้อม รวมถึงเตรียมความพร้อมรับมือสถานการณ์หมอกควัน และบูรณาการทุกภาคส่วนในการเฝ้าระวังไม่ให้เกิดไฟไหม้ป่า โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และผู้บริหารให้การต้อนรับ ณ อุทยานแห่งชาติเอราวัณ จังหวัดกาญจนบุรี
พลเอก ประวิตร กล่าวว่า การบริหารจัดการอุทยานแห่งชาติของประเทศต้องก้าวสู่ความเป็นสากล มีการพัฒนาสิ่งอํานวยความสะดวก นําเทคโนโลยีหรือนวัตกรรมใหม่มาเป็นเครื่องมือในการดําเนินงาน และพัฒนาระบบลาดตระเวนให้ทันสมัย สอดคล้องกับภัยคุกคามที่ส่งผลกระทบต่อพื้นที่ระบบนิเวศ เน้นย้ําการบริหารจัดการให้เป็นอุทยานแห่งชาติสีเขียว โดยบูรณาการร่วมกับชุมชน หน่วยงานใกล้เคียง และผู้ประกอบการในพื้นที่ กําหนดมาตรการลดการใช้พลาสติกแบบใช้ครั้งเดียวทิ้งในเขตอุทยานแห่งชาติ ตั้งแต่วันที่ 1 มกราคม 2563 นอกจากนี้ ยังมอบนโยบายเกี่ยวกับมาตรการรองรับภัยแล้ง เพิ่มระบบกระจายน้ําจากเขื่อนศรีนครินทร์ ให้ทั่วถึงทั้ง 3 จังหวัด (สุพรรณบุรี ราชบุรี กาญจนบุรี) วางแผนเชื่อมโยงแหล่งน้ําและให้ใช้น้ําอย่างรู้คุณค่า เพื่อให้เพียงพอต่อประชาชนในการใช้ประโยชน์ด้านต่างๆ
หลังจากนั้น พลเอก ประวิตร วงษ์สุวรรณ ได้เป็นประธานปล่อยขบวนคาราวาน "ต้านการเผาป่า ลดปัญหาหมอกควัน เพื่อคุณภาพอากาศที่ดี" และชมสาธิตการเตรียมความพร้อมการท่องเที่ยวในอุทยานแห่งชาติ โดยกําหนดแผนปฏิบัติการเตรียมความพร้อมรับสถานการณ์หมอกควันในพื้นที่กลุ่มภาคกลางตอนล่าง ให้ความสําคัญกับการป้องกันและเตรียมความพร้อมก่อนเกิดปัญหา สนับสนุนการใช้เทคโนโลยีที่ทันสมัย มาใช้ในการวางแผน การรับมือสถานการณ์ไฟป่าและหมอกควัน รวมถึงส่งเสริมความร่วมมือของภาคประชาชน และจิตอาสาเป็นเครือข่ายการเฝ้าระวังและควบคุมไฟป่า ซึ่งมีกรมอุทยานแห่งชาติ สัตว์ป่า และพันธุ์พืชเป็นหน่วยงานหลักในการบูรณาการทุกภาคส่วน เพื่อป้องกันรักษาป่าอนุรักษ์ ผืนป่าอื่นๆ และแหล่งมรดกโลกทางธรรมชาติต่อไป
รัฐบาลไทย-ข่าวทำเนียบรัฐบาล-ธ.ก.ส.ชี้แจง โครงการสินเชื่อชะลอการขายข้าวเปลือกนาปี จะทำให้เกษตรกรมีเงินใช้จ่ายในครัวเรือนระหว่างรอการขายผลผลิต
วันเสาร์ที่ 4 พฤศจิกายน 2560
ธ.ก.ส.ชี้แจง โครงการสินเชื่อชะลอการขายข้าวเปลือกนาปี จะทําให้เกษตรกรมีเงินใช้จ่ายในครัวเรือนระหว่างรอการขายผลผลิต
ผู้จัดการ ธ.ก.ส.ชี้แจงโครงการสินเชื่อชะลอการขายข้าวเปลือกนาปี จะทําให้เกษตรกรมีเงินใช้จ่ายในครัวเรือนระหว่างรอการขายผลผลิต ระบุ การกําหนดวงเงินสินเชื่อต่อตัน-การจํากัดวงเงินสินเชื่อขั้นสูงต่อราย จะทําให้ไม่เกิดความเสียหาย-ไม่ส่งผลกระทบต่องบประมาณภาครัฐ
วันที่ 3 พฤศจิกายน 2560 นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) ชี้แจง ข้อวิจารณ์สินเชื่อชะลอการขายข้าวเปลือกนาปี ตามที่เพจ “อาณาจักรไบกอน Returns” โพสต์ภาพข่าวประชาสัมพันธ์ส่งเสริมการเกษตร เรื่อง สินเชื่อชะลอการขายข้าวเปลือกนาปี โดยได้วิจารณ์โจมตีว่า การดําเนินนโยบายดังกล่าวมีเนื้อหาและวิธีการที่ลอกเลียนแบบมาจากนโยบายรับจํานําข้าว นั้น
ธ.ก.ส. ขอชี้แจงว่า ธ.ก.ส. ดําเนินโครงการรับจํานําผลิตผล หรือ โครงการสนับสนุนสินเชื่อเพื่อรอการขายผลิตผล มาตั้งแต่ปี พ.ศ. 2512 โดยมีหลักการและเหตุผล เพื่อชะลอปริมาณข้าวเปลือกไม่ให้ออกสู่ตลาดในช่วงต้นฤดูเก็บเกี่ยวจนเกินความต้องการของตลาดส่งผลทําให้ราคาสินค้าเกษตรตกต่ํา ซึ่งการดําเนินการ ตามโครงการ ดังกล่าวจะมีการสนับสนุน ให้เกษตรกรเก็บผลผลิตการเกษตรไว้ที่ยุ้งฉางเพื่อรอราคาช่วงเวลาหนึ่ง เมื่อ ราคาขยับตัวสูงขึ้น เกษตรกรสามารถมาไถ่ถอน นําไปขายได้
สําหรับโครงการสินเชื่อชะลอการขายข้าวเปลือกนาปี ปีการผลิต 2560/61 ตามที่กระทรวงพาณิชย์ได้เสนอให้คณะรัฐมนตรีพิจารณาเห็นชอบในคราวนี้ ยังคงมีหลักการและวัตถุประสงค์ดังกล่าวข้างต้น โดยให้เกษตรกรเก็บข้าวเปลือกในยุ้งฉางของตนเอง หรือยุ้งฉางของสถาบันเกษตรกรเพื่อรอราคา และ ธ.ก.ส. สนับสนุนสินเชื่อ ตามเงื่อนไขที่โครงการกําหนด ได้แก่ กําหนดวงเงินสินเชื่อต่อตัน คํานวณจากร้อยละ 90 ของราคาข้าวเปลือกในตลาดแต่ละชนิด และใช้ข้าวเปลือกในยุ้งฉางเกษตรกรเป็นหลักประกัน วงเงินสูงสุดไม่เกินรายละ 300,000 บาท
สําหรับประโยชน์ที่เกษตรกรจะได้รับจากการดําเนินโครงการฯ นี้ จะทําให้เกษตรกรมีเงินใช้จ่ายในครัวเรือนในระหว่างรอการขายผลผลิตและการเก็บข้าวเปลือกในยุ้งฉาง เมื่อราคาข้าวเปลือกในตลาดสูงขึ้นเกษตรกรสามารถทยอยนําข้าวเปลือกออกมาขาย ซึ่งจะช่วยให้เกษตรกรมีรายได้เพิ่มมากขึ้น
ทั้งนี้ การดําเนินโครงการโดยกําหนดวงเงินสินเชื่อต่อตันคํานวณจากร้อยละ 90 ของราคาข้าวเปลือกในตลาด แต่ละชนิด และการจํากัดวงเงินสินเชื่อขั้นสูงต่อรายดังกล่าว จะทําให้ไม่เกิดความเสียหายและไม่ส่งผลกระทบต่องบประมาณของภาครัฐ
--------------------------------
รัฐบาลไทย-ข่าวทำเนียบรัฐบาล-โฆษกรัฐบาลเผย คสช. ออกคำสั่ง ม.44 ขับเคลื่อนการปฏิรูปการบริหารงานส่วนบุคคลท้องถิ่น แก้ไขปัญหาทุจริตในการสอบและป้องกันการสูญเสียงบประมาณโดยใช่เหตุ
วันอังคารที่ 21 กุมภาพันธ์ 2560
โฆษกรัฐบาลเผย คสช. ออกคําสั่ง ม.44 ขับเคลื่อนการปฏิรูปการบริหารงานส่วนบุคคลท้องถิ่น แก้ไขปัญหาทุจริตในการสอบและป้องกันการสูญเสียงบประมาณโดยใช่เหตุ
พลโท สรรเสริญ แก้วกําเนิด โฆษกประจําสํานักนายกรัฐมนตรี เผย คสช. ออกคําสั่ง ม.44 ขับเคลื่อนการปฏิรูปการบริหารงานส่วนบุคคลท้องถิ่น แก้ไขปัญหาทุจริตในการสอบและป้องกันการสูญเสียงบประมาณโดยใช่เหตุ
วันนี้ ( 21 ก.พ. 60) เวลา 14.20 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงผลการประชุมคณะรักษาความสงบแห่งชาติ (คสช.) ซึ่งได้มีการประชุมก่อนการประชุม ครม. ว่า ที่ประชุม คสช. ได้มีการพิจารณาหารือเรื่องการขับเคลื่อนการปฏิรูปการบริหารงานส่วนบุคคลท้องถิ่น (องค์การบริหารส่วนจังหวัด เทศบาล องค์การบริหารส่วนตําบล) ซึ่งพบปัญหาการทุจริตเกี่ยวกับการสอบที่ผ่านมา รวมถึงการออกข้อสอบที่ไม่ได้มาตรฐาน และการดําเนินการสอบดังกล่าวทําให้สิ้นเปลืองงบประมาณ เพราะเป็นการแยกสอบตามพื้นที่ที่องค์การบริหารส่วนท้องถิ่นดังกล่าวที่มีตําแหน่งว่างก็สามารถดําเนินการเปิดสอบได้ ทําให้มีการสอบหลายพื้นที่และสอบไม่พร้อมกัน ดังนั้น คสช. จึงใช้อํานาจตามมาตรา 44 ให้คณะกรรมการกลางที่แต่ละองค์การส่วนท้องถิ่นมีอยู่แล้ว ซึ่งมีผู้แทนจากองค์การบริหารส่วนจังหวัด เทศบาล องค์การบริหารส่วนตําบลเป็นองค์ประกอบ รวมทั้งมีคณะกรรมการโดยตําแหน่งและคณะกรรมการผู้ทรงคุณวุฒิร่วมในองค์ประกอบคณะกรรมการกลางดังกล่าวด้วย ทั้งหมด 17 คน เช่น คณะกรรมการกลางข้าราชการองค์การบริหารส่วนจังหวัด โดยมีคณะกรรมการโดยตําแหน่ง ประกอบด้วย ปลัดกระทรวงมหาดไทย เลขาธิการ ก.พ. ผู้อํานวยการสํานักงบประมาณ อธิบดีกรมบัญชีกลาง และอธิบดีกรมการปกครอง เป็นต้น
ทั้งนี้ การออกคําสั่งตามมาตรา 44 เพื่อให้คณะกรรมการกลางของแต่ละหน่วยงานดังกล่าว ทําหน้าที่ในการออกข้อสอบ โดยใช้ข้อสอบชุดเดียวกันที่ได้มาตรฐาน และให้มีการสอบรวมพร้อมกัน เพื่อให้สามารถตรวจสอบการทุจริตได้ง่ายขึ้น และเป็นการแก้ไขปัญหาที่เกิดขึ้นครบวงจรทั้งเรื่องการทุจริต มาตรฐานข้อสอบ ป้องกันการสูญเสียงบประมาณโดยใช่เหตุ ตลอดจนแก้ปัญหาเรื่องการปรับย้าย โดยการปรับย้ายขององค์การบริหารส่วนจังหวัด เทศบาล องค์การบริหารส่วนตําบล มีองค์ประกอบ 3 เรื่อง ได้แก่ 1) เจ้าตัวสมัครใจต้องการย้าย 2) หน่วยงานต้นสังกัดไม่ขัดข้อง และ 3) หน่วยงานใหม่พร้อมที่จะรับ แต่ที่ผ่านมาปรากฏว่าติดขัดที่หน่วยงานต้นสังกัดไม่ยอมปล่อยตัวถึงแม้หน่วยงานใหม่พร้อมรับและเจ้าตัวประสงค์จะย้าย จึงทําให้เกิดปัญหากรณีมีการเรียกรับสินบนขึ้น เพราะฉะนั้น คําสั่งตามมาตรา 44 หากขาดองค์ประกอบหนึ่งองค์ประกอบใด ใน 3 องค์ประกอบข้างต้น ให้คณะกรรมการกลางของแต่ละหน่วยงานดังกล่าวเป็นผู้พิจารณาให้ปรับย้ายได้เป็นรายกรณี ๆ ไป
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อนุทินประชุมทางไกล เข้มการคัดกรอง COVID-19 ทุกด่านในอำเภอแม่สอดไม่พบการระบาด
วันจันทร์ที่ 17 กุมภาพันธ์ 2563
อนุทินประชุมทางไกล เข้มการคัดกรอง COVID-19 ทุกด่านในอําเภอแม่สอดไม่พบการระบาด
รองนายกรัฐมนตรีและรัฐมนตรีว่าการกระทรวงสาธารณสุข ประชุมผ่านระบบวิดีโอ มาตรการเฝ้าระวัง     คัดกรอง ป้องกัน COVID-19 ในพื้นที่อําเภอแม่สอด จังหวัดตาก ไม่พบการแพร่ระบาด พร้อมเร่งสร้างความเข้าใจประชาชนในพื้นที่ 4 ภาษา ลดความตระหนก
รองนายกรัฐมนตรีและรัฐมนตรีว่าการกระทรวงสาธารณสุข ประชุมผ่านระบบวิดีโอ มาตรการเฝ้าระวัง คัดกรอง ป้องกัน COVID-19 ในพื้นที่อําเภอแม่สอด จังหวัดตาก ไม่พบการแพร่ระบาด พร้อมเร่งสร้างความเข้าใจประชาชนในพื้นที่ 4 ภาษา ลดความตระหนก
วันนี้ (17 กุมภาพันธ์ 2563) ที่อําเภอแม่สอด จังหวัดตาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ประชุมผ่านระบบวิดีโอ ร่วมกับนายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข นพ.พิศิษฐ์ ศรีประเสริฐ รองปลัดกระทรวงสาธารณสุขนายอรรษิษฐ์ สัมพันธรัตน์ ผู้ว่าราชการจังหวัดตาก และเจ้าหน้าที่สาธารณสุขในพื้นที่อําเภอแม่สอด จังหวัดตาก โดยมีทหาร ตํารวจ และหน่วยงาน ที่เกี่ยวข้อง เพื่อกําหนดมาตรการเฝ้าระวังคัดกรองผู้เดินทางเข้า-ออก ด่านแม่สอด 5 ด่าน ได้แก่ 1.ด่านห้วยระอุ2.ด่านท่าอากาศยานแม่สอด 3.จุดข้ามชเวโก๊กโก๋ (ปัจจุบันปิดไม่ให้มีการเดินทางเข้า-ออก) 4.ด่านพรมแดนแม่สอด5.ด่านข้ามเรือบ่อนคาสิโน ทั้งนี้ คณะผู้บริหาร ได้เดินทางไปเยี่ยมให้กําลังใจการทํางานของเจ้าหน้าที่ ที่ด่านท่าข้าม 23 (ด่านโก๊กโก๋)
นายแพทย์พิศิษฐ์ให้สัมภาษณ์ว่า จังหวัดตาก ได้เปิดศูนย์ปฏิบัติการสาธารณสุขฉุกเฉิน โดยมีผู้ว่าราชการจังหวัดเป็นประธาน เป็นศูนย์ปฏิบัติการร่วมระหว่างกระทรวงสาธารณสุข ฝ่ายปกครอง ทหาร ตํารวจ และหน่วยงานที่เกี่ยวข้อง เพื่อกําหนดตามมาตรการเชิงรุก ในการคัดกรองผู้เดินทางเข้า-ออก ผ่านจุดผ่านด่านชายแดนต่างๆ และให้ อสม. ลงพื้นที่สํารวจ เฝ้าระวัง และให้ความรู้ในชุมชน โดยใช้แบบคัดกรอง 4 ภาษาคือ ไทย พม่า จีน และอังกฤษ พร้อมแนะนําวิธีการป้องกันการแพร่ระบาดของโรค
สําหรับโรงพยาบาลแม่สอดได้เตรียมความพร้อมแพทย์ พยาบาล เวชภัณฑ์ อุปกรณ์ทางการแพทย์ และห้องแยกโรคไว้อย่างเพียงพอสามารถรองรับกรณีพบผู้เข้าเกณฑ์สอบสวนโรคที่ต้องเข้ารับการรักษา อย่างไรก็ตามขอให้ประชาชนอําเภอแม่สอดอย่าตื่นตระหนก เพราะยังไม่พบการแพร่ระบาดในพื้นที่ และขอให้มั่นใจได้ว่าระบบการคัดกรองผู้เดินทางเข้า-ออกของประเทศไทย มีมาตรการที่ได้มาตรฐานสากล ทั้งการเฝ้าระวัง คัดกรอง หากพบผู้ป่วย กระทรวงสาธารณสุขมีระบบการรักษาที่มีประสิทธิภาพ ขอให้ยึดหลัก กินร้อน ช้อนกลาง ล้างมือ และสวมใส่หน้ากากอนามัยทุกครั้งเมื่อต้องอยู่ในสถานที่ที่แออัด มีคนจํานวนมาก
******************************* 17 กุมภาพันธ์ 2563